Federacia Instituto de San-Paŭlo (Votuporanga-SP)

Federacia Instituto de San-Paŭlo, portugala mallongigo IFSP (oficiale ĝi nomiĝas Instituto Federal de Educação, Ciência e Tecnologia de São Paulo), estas federacia eduka publika organizaĵo kun pluraj kampusoj funkciantaj en la subŝtato San-Paŭlo, Brazilo.

La 21-an de septembro, 2010, la Ministerio pri Edukado, pere de la ordono n-ro 1.170, rajtigis la funkciadon de la votuporanga kampuso de IFSP, kiu komencis sian agadon la 10-an de januaro 2011, kaj en junio de la sama jaro ĝi gajnis propran sidejon, konstruitan ĉe la avenuo Jerônimo Figueira da Costa, n-ro 3014, kvartalo Pozzobon, en la urbo Votuporango, sur areo donacita de la loka plenuma povo por la instalado de la lernejo.

La votuporanga kampuso celas kunlabori kun la ĉefaj ekonomiaj agadoj en la regiono: Industrioj pri meblo, sukerkano, ekipaĵoj kaj iloj por kortobirdoj kaj kamiona transporta segmento.

Informpaĝo pri la votuporanga kampuso sur la retejo de IFSP portugale

 Referencoj 

 Vidu ankaŭ 
 Votuporango
 Federacia Instituto de San-Paŭlo
 Votuporanga Universitata Centro

 Eksteraj ligiloj 
 Oficiala retejo de la votuporanga kampuso de IFSP portugale

Kategorio:Votuporango
Kategorio:Fakultatoj
Kategorio:Universitatoj kaj altlernejoj en Brazilo